[{"text_idx": "#000003", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000004", "text": "Kial la indig\u0302enaj kolombiaj popoloj protestas kontrau\u0306 la prezidanto Ivan Duque?"}, {"text_idx": "#000005", "text": "Ekrankopio de la video dissendita de la regiona au\u0306toktona konsilio de Kau\u0306ka. La video montras la manifestaciojn kiuj okazis en la sud-okcidenta parto de la lando en aprilo."}, {"text_idx": "#000007", "text": "La au\u0306toktonaj, afro-kolombiaj kaj kamparanaj komunumoj organizas tra Kolombio amasajn manifestaciojn kontrau\u0306 la plano pri nacia disvolvig\u0302o de la prezidanto Ivan Duque. Ili kontrau\u0306as aron da direktivoj, subtenantajn eksterlandajn investojn en la minaj kaj agrikulturaj industrioj, kiuj povus minaci au\u0306toktonajn teritoriojn."}, {"text_idx": "#000008", "text": "En marto 2019, au\u0306toktonaj komunumoj blokis [en] grandan vojon en la regiono Kau\u0306ko dum 25 tagoj. La 25-an de aprilo, al ili alig\u0302is aliaj sociaj movadoj por striki tutnacie [en]. Krom la minacoj kontrau\u0306 au\u0306toktonaj rajtoj, la strikantoj protestis [es] kontrau\u0306 bug\u0302etaj tranc\u0302oj en edukado kaj kontrau\u0306 la mallerteco en la plenumo de la pacaj agordoj de 2016, kiujn Ivan Duque, elektita de malpli ol unu jaro, forte kritikas."}, {"text_idx": "#000009", "text": "La au\u0306toktonaj popoloj kvalifikis la manifestaciojn kiel \u201cmingas\u201d, kec\u0302ua vorto kiu signifas \u201ckolektiva laboro\u201d, multe uzata [es] en la protestaj movadoj de Sudameriko."}, {"text_idx": "#000013", "text": "La plano de nacia disvolvig\u0302o antau\u030cvidas reformojn en pluraj sektoroj, kiel edukado, energio kaj agrikulturo. Dum Duque pretendas [es] ke liaj reformoj ebligos al 3,4 milionoj de kolombianoj eliri el malric\u0302eco, la kontrau\u030culoj asertas, ke tiu plano precipe profitigos la privatajn entreprenojn. La au\u0306toktonaj estroj de la \u201cmingo\u201d estas precipe maltrankvilaj [es] pri la partoj de la plano, kiuj ebligus kontrau\u0306stari iliajn rajtojn pri antau\u0306a konsultado rilate la projektojn de disvolvig\u0302o en iliaj teritorioj."}, {"text_idx": "#000014", "text": "Kvankam la registaro akceptis intertrakti tiun planon kun la au\u0306toktonaj estroj, fina akordo ankorau\u030c ne okazis. Lau\u030c la j\u0302urnalo El Espectador [es], la terenoj, kiujn la registaro akceptas protekti nome de la au\u0306toktonaj popoloj, estas multe malpli grandaj ol tiuj, kiujn postulas la komunumoj."}, {"text_idx": "#000015", "text": "La diferencia entre lo que ofrece el gobierno de Iva\u0301n Duque y lo que piden las comunidades indi\u0301genas para despejar la vi\u0301a Panamericana es abismal. El Ejecutivo habla de 1 500 hecta\u0301reas para resolver las necesidades de todas las organizaciones que integran la minga, mientras que el requerimiento de los organizadores de la protesta es de 40 000 hecta\u0301reas"}, {"text_idx": "#000016", "text": "La malsimileco inter tio kion ofertas la registaro de Iva\u0301n Duque kaj tio kion postulas la indig\u0302enaj komunumoj por la malfermo de la panamerika au\u0306tovojo estas abisma. La prezidanto parolas pri 1500 hektaroj por solvi c\u0302iujn bezonaj\u0302ojn de c\u0302iuj organizaj\u0302oj kiuj partoprenas en la mingo, dum la postuloj de la protestantaj organizaj\u0302oj temas pri 40 000 hektaroj."}, {"text_idx": "#000017", "text": "Subskribitaj de la eksprezidanto Juan Manuel Santos kaj de la Fortoj Armitaj Revoluciaj de Kolombio (\u201cFuerzas armadas revolucionarias de Colombia\u201d, FARC), la plej grava gerilo de la lando, la pac-agordoj de 2016 [es] finis kvindek jarojn de enlanda milito, proklamante definitivan pafc\u0302esigon kompense je partopreno de eksaj membroj de la FARC en la politikaj institucioj."}, {"text_idx": "#000018", "text": "La pac-agordoj ankau\u0306 kreis garantiojn por malhelpi akumuladon [en] de terenoj fare de eksterlandaj uloj au\u0306 kompanioj en kamparaj zonoj. Plie, tiuj akordoj prioritatigas redistribuon de terenoj kaj elektis kelkajn zonojn kiel rezervitajn por la au\u0306toktonaj, afriko-kolombiaj kaj kamparaj komunumoj grave trafitaj de la konflikto. Malegaleco de la terposedaj\u0302oj [en] en kamparaj zonoj estis unu el la c\u0302efaj kialoj [en] pro kiuj FARC prenis armilojn en la 1960-aj jaroj."}, {"text_idx": "#000019", "text": "Tamen la tuta plenumo de la akordo restis nerealigita, c\u0302ar multaj konservemaj sektoroj vigle oponis tiujn kondic\u0302ojn. Dume, multaj etaj armitaj grupoj [en] restis agemaj tra la kamparo, kie ili plenumis mortigajn fulmatakojn por ekregi eksajn teritoriojn de la FARC. Konsekvence, la kvanto de sociaj estroj mortigitaj en la kamparaj zonoj eksplodis post la subskribo de la akordoj. Ec\u0302 se la numeroj varias lau\u0306 la difino de \u201csocia estro\u201d, la oficejo de la kolombia pac-peranto deklaris [en], ke 460 sociaj estroj estis mortigitaj inter 2016 kaj la 31-a de marto 2019."}, {"text_idx": "#000021", "text": "La homoj kundividis siajn kialojn por alig\u0302i al la striko de la 25-a de aprilo per la kradvorto #VamosAlParoPor (Ni iru al striko c\u0302ar) kaj #MingaNacionalPorLaVida (Nacia kunlaboro por la vivo)."}, {"text_idx": "#000022", "text": "#VamosAlParoPor la Minga Indi\u0301gena, porque exijimos proteccio\u0301n para los li\u0301deres sociales, los excombatientes y en respaldo a la JEP y a la implementacio\u0301n de los acuerdos de paz. Por mejores condiciones laborales para el magisterio y las centrales obreras. @C_Pueblos @cutcolombia /3wFAsyTeDZ"}, {"text_idx": "#000023", "text": "Ni strikos por la indig\u0302enaj \u201cmingoj\u201d, c\u0302ar ni postulas protektadon de sociaj estroj kaj de la eksaj batalantoj, kaj c\u0302ar ni favoras la PEC-on kaj la plenumon de la pac-akordoj. Ni deziras pli bonajn labor-kondic\u0302ojn por la instruistoj kaj la laboristaj centraloj."}, {"text_idx": "#000024", "text": "La \u201cPulla\u201c, jutuba kanalo kiu priparolas la politikajn aktualaj\u0302ojn, incitis la strec\u0302ojn per videaj\u0302o titolita \u201cEsto pasa cuando el Estado ignora a su gente\u201d (Jen kio okazas, kiam la registaro malatentas sian popolon), en kiu g\u0302i priparolas la malestimon de la registaro rilate la kamparojn, precipe en la departementoj de Kau\u0306ko, Narin\u0303o, La Guajira kaj Catatumbo. La j\u0302urnalisto deklaras:"}, {"text_idx": "#000025", "text": "La minga nos recuerda que eso no es el u\u0301nico lugar donde viven incumpliendo la gente y le hacen pistola cada vez que pueda. Vemos cuatro regiones del pai\u0301s que el estado ignora por completa."}, {"text_idx": "#000026", "text": "La \u201cmingo\u201d memorigas al ni, ke ekzistas ne unusola loko, kie la homoj vivas kun neplenumitaj promesoj, c\u0302ar la registaro forj\u0302etas ilin c\u0302iufoje, kiam g\u0302i povas. Ni vidas kvar regionojn de la lando kiujn la s\u0302tato tute malatentas."}, {"text_idx": "#000027", "text": "Nuntempe neniu definitiva respondo estis donita al la postuladoj de la \u201cmingoj\u201d kaj de la strikantoj, tiel ke la manifestacioj vers\u0302ajne dau\u0306ros tra la venontaj monatoj."}, {"text_idx": "#000028", "text": "Plej novaj artikoloj pri Latinameriko"}, {"text_idx": "#000029", "text": "Meksika kolektivo kiu piratas librojn por kundividi kulturon alfrontas blokadojn"}, {"text_idx": "#000030", "text": "Germinda Casupa\u0301, c\u0302ikita indig\u0302eno fronte al fajro kaj masklismo"}, {"text_idx": "#000034", "text": "Kiel banglades\u0302aj teolaboristoj povas travivi kun taga salajro de malpli ol du dolaroj?"}, {"text_idx": "#000038", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}, {"text_idx": "#000039", "text": "Speciala danko al niaj multaj subtenantoj"}]